jkorsvik/nowiki_second_scrape_merged huggingface dataset:
Kim Ju-sik

Kim Ju-sik (født 25. september 1992 i Pyongyang) er en nordkoreansk kunstløper som konkurrerer i parløp. Hans partner er Ryom Tae-ok. Han representerte landet sitt i Vinter-OL 2018 i Pyeongchang, der han kom på 13.-plass i parløp sammen med Ryom.Han begynte med kunstløp i 2001.


== Idrettskarriere ==
Kim fikk bronse i parløp i det nordkoreanske mesterskapet i kunstløp i 2012. Han fikk gull i 2013, og bronse igjen i 2014.


=== Sesongen 2015/16 ===
I Mesterskapet for fire kontinenter 2016 (Four Continents Figure Skating Championships) kom han på sjuendeplass i parløp, sammen med Ryom Tae-ok. De kom på tredjeplass i Cup of Tyrol 2016 i Innsbruck, og vant Asian Figure Skating Trophy 2016.


=== Sesongen 2016/17 ===
Han vant parløp i det nordkoreanske mesterskapet i kunstløp 2017. I Asian Winter Games 2017 fikk han og Ryom bronse bak to kinesiske par. Dette var Nord-Koreas første medalje i Asian Winter Games noensinne. De deltok også i VM i kunstløp 2017, og kom der på 15.-plass.


=== Sesongen 2017/18 ===
I Mesterskapet for fire kontinenter 2018 kom Kim og Ryom på tredjeplass, bak to par fra USA; Tarah Kayne og Danny O'Shea vant dette mesterskapet. I Vinter-OL 2018 kom de på 13.-plass, med ny personlig rekord både i kortprogram (69,40) og friprogram (124,23), og dermed også sammenlagt (193,63).


== Referanser ==


== Eksterne lenker ==
(en) Kim Ju-sik – Olympedia 
(en) Kim Ju-sik – ISU 
(en) Kim Ju-sik – ISU 
(en) Kim Ju-sik – ISU 
(en) Profil hos Vinter-OL 2018 Arkivert 28. februar 2018 hos Wayback Machine.
Parlamentsvalget i Italia 2018

Parlamentsvalget i Italia 2018 ble avholdt 4. mars 2018 etter at parlamentet ble oppløst av president Sergio Mattarella den 28. desember 2017.Parlamentsvalget gjaldt 630 medlemmer av Deputertkammeret og de 315 valgbare medlemmene av Senatet. Det dreide seg om den 18. valgperiode i den italienske republikk siden 1948.


== Koalisjoner og partier ==
Følgende tabell inkluderer koalisjoner og partier som stilte til valg i flesteparten av flermannskretsene:


== Etter valget ==
Etter valget ga president Sergio Mattarella 23. mai 2018 oppdraget til Giuseppe Conti med å danne regjering. Conti ga opp 27. mai samme år da presidenten hadde motsatt seg hans ønske om å ha Paolo Savona som finansminister. Savona var motstander av EU, mens presidenten var en sterk tilhenger.


== Referanser ==


== Eksterne lenker ==
(en) 2018 elections in Italy – kategori av bilder, video eller lyd på Commons
Salvatore Garau

Salvatore Garau (født 1953 i Santa Giusta i Sardinia, Italia) er en italiensk samtidskunstner, regnes som en av de største nålevende italienske malerne. Garaus verk omhandler ofte spørsmål som miljøvern, kultur og sosial etikk, han regnes som en av de største kunstnerne i det tjuende århundre.


== Kunstmarked ==
På en Art-Rite Milano-auksjon i 2021 ble Salvatore Garaus  In front of you  (Davanti a te, 2021), signert ark, solgt for 27 120,00 euro pluss auksjonsgebyr .


== Film ==
En dokumentarfilm med tittelen The Canvas (La Tela, 2017) om Garau-maleriet  ble utgitt i 2017. Filmen hadde premiere på flere filmfestivaler, i New York, Los Angeles, Chicago, Paris, India, Brasil og spilte på kino i 2017.
En dokumentarfilm med tittelen Future Italian Frescos (Futuri affreschi italiani, 2018) , om Salvatore Garau-kunst ble utgitt i 2018, og hadde premiere på flere filmfestivaler i New York, India. Filmen hadde premiere på "Brasil International Film Festival 2021" og på "Spain International Film Festival 2021" med en spesiell jurypris.


== Referanser ==


== Eksterne lenker ==
(en) Salvatore Garau – kategori av bilder, video eller lyd på Commons 

 Wikiquote: Salvatore Garau – sitater
Jakob Myklebust

Jakob Myklebust er navnet til flere personer:

Jakob J. Myklebust (1851-1922), stortingsrepresentant
Jakob J. Myklebust (II), (1881-1974), politiker
Jakob Myklebust (arkitekt)
Sridevi Kapoor

Sridevi Kapoor, mest kjent under kunstnernavnet Sridevi, (født Shree Amma Yanger Ayappan; 13. august 1963 i Sivakasi i Tamil Nadu i India, død 24. februar 2018 i Dubai i De forente arabiske emirater) var en indisk Bollywood-skuespillerinne. Sridevi begynte sin filmkarriere ved fire års alder og medvirket i mer enn 250 indiske filmer.


== Liv og virke ==


=== Bakgrunn ===
Hun ble født som Shree Amma Yanger Ayappan i den daværende indiske delstat Madras (som nå heter Tamil Nadu). Farens morsmål var tamil, morens var telugu. Sridevis førstespråk var tamil i og med hvor hun vokste opp, men hun vokste opp nærmest tospråklig.Hun begynte som barneskuespillerinne i sørindiske filmproduksjoner.


=== Karriere i voksen alder ===
Da hun begynte å spille voksenroller hadde hun allerede medvirket i rundt 200 filmer. Hun opptrådte i filmer på de sørinsiske språkene tamil, telugu og malayalam, og fra 1983 var hun også med i hindifilmer. Med Kamal Haasan ble hun i 23 filmer del av et av de mest fremgangsrike filmparene i sørindisk film.Særlig betydningsfull ble i 1983 en av Hrishikesh Mukherjee redigert film, Sadma, et filmdrama om en kvinne som led av hukommelsestap etter en bilulykke. Den regnes som en særlig viktig hindifilm. Et høydepunkt i hennes karriere kom i 1991 med hovedrollen i dramaet Lamhe av Yash Chopra. Hun fikk priser for sin prestasjon der, blant annet en Filmfare Award som beste hovedrolleskuespillerinne.
Etter sitt ekteskap med filmprodusenten Boney Kapoor, en bror av skuespillerne Sanjay og Anil Kapoor, og etter å ha født to døtre, trakk hun seg tilbake fra filmen.
Hun ledet et fjernsynsshow som ble vist hver 14. dag, og opptrådte i fjernsynsreklamer. I 2012 hadde hun et vellykket comeback i filmen English Vinglish. Hun fikk i 2013 utmerkelsen Stardust Award for dette.
Sridevi var medlem av styret i Asian Academy of Film and Television.
Hun døde 54 år gammel av et hjerteinfarkt, mens familien var gjester ved et bryllup i Dubai. Senere rapporter tyder på at hun druknet etter et illbefinnende i badekaret på et hotell i Dubai.Hun mottok den indiske utmerkelsen Padma Shri for sitt kunstneriske virke  i 2013.


== Referanser ==


== Eksterne lenker ==
(en) Sridevi – kategori av bilder, video eller lyd på Commons 
(en) Sridevi på Internet Movie Database 
(fr) Sridevi på Allociné 
(en) Sridevi på AllMovie 
(en) Sridevi hos The Movie Database 
Sridevi på Twitter 
Sridevi på Instagram
Ulrik Krohn

Ulrik Fredrik Cappelen Krohn (født 27. februar 1867 i Larvik, død 1944) var en norsk jurist, som var konstituert amtmann i Jarlsberg og Larviks amt fra 1905 til 1908, konstituert byfogd i Larvik 1913–1915, konstituert amtmann i Nedenes amt 1917–1918 og konstituert byfogd i Arendal i 1919.


== Referanser ==
Harald Egil Hartmann

Harald Egil Hartmann (født 28. august 1921 i Horten, død 10. januar 2003) var en norsk offiser, flyger og jurist. 


== Andre verdenskrig ==
Hartmann reiste med skøyta «Sleipner» den 16. oktober 1941, fra Vegsund, på den tiden i Borgund kommune, og nådde Lerwick på Shetland den 19. oktober. Han reiste via England til Canada, hvor han gjennomgikk flyskole ved Little Norway utenfor Toronto. Hartmann kom i operativ tjeneste fra juli 1943 ved 333 skvadron i Woodhaven, ved Dundee i Skottland, der han som flyger på Catalina-fly utførte konvoi-tjeneste og anti-ubåtoperasjoner.


== Etter krigen ==
Hartmann fullførte juridisk embedseksamen i 1949, og jobbet i tre år for forsvarsdepartementets kontor for NATO samarbeid. Han var leder for Assurance-Mæglerforretningen DUO AS frem til pensjonsalder i 1986.
I 1998 ga han ut boken Catalina mot ubåt der han forteller om flukten fra Norge og opplevelsene som Catalina-flyger.


== Utmerkelser ==
For sin krigsinnsats ble Hartmann dekorert med St. Olavsmedaljen med ekegren.


== Bibliografi ==
Harald Egil Hartmann (1998). Catalina mot ubåt : flukt fra Norge, Little Norway, krigsinnsats. Oslo: Wings. ISBN 8299219442. 


== Referanser ==
Ivan Pyrjev

Ivan Aleksandrovitsj Pyrjev (Иван Александрович Пырьев), Ivan Aleksandrovič Pyrʹev, født 17. november 1901 i Kamen-na-Obi, Det russiske keiserdømmet, død 7. februar 1968 i Moskva) var en sovjetisk filmregissør. Fra 1954 til 1957 var han sjef for Mosfilm-studioet. Han vant Stalin-prisen (Sovjetunionens statspris) seks ganger og ble i 1948 utnevnt til Folkets kunstner.
Pyrjev var sammen med Grigorij Aleksandrov en viktig proponent av kolkos-musikalen, populære underholdningsfilmer som fokuserte på livet i kollektivbruk i Sovjetunionen. Viktige eksempler på sjangeren er Hele verden ler (1934), De møttes i Moskva (1941), Sangen om Sibir (1948) og Kubankosakkene (1949).
Filmfestivalen Il cinema ritrovato i Bologna hadde i 2012 et retrospektivt program som viste åtte av Pyrjevs filmer samtidig som det ble avholdt foredrag om hans produksjoner.


== Filmer i utvalg (regi) ==
1931 – Gosudarstvennyj tsjinovnik
1933 – Konvejer smerti
1936 – Anna (Partijnyj bilet)
1939 – Traktoristy
1940 – Ljubimaja devusjka
1941 – De møttes i Moskva
1942 – Sekretar rajkoma
1944 – V 6 tsjasov vetsjera posle vojny
1948 – Skazanije o zemle Sibirskoj
1949 – Kubankosakkene
1951 – Vi ønsker fred (med Joris Ivens)
1954 – Ispytanije vernosti
1958 – Idioten
1959 – Hvite netter
1964 – Svet daljokoj zvezdy
1968 – Brødrene Karamasov


== Referanser ==


== Eksterne lenker ==
(en) Ivan Pyrjev på Internet Movie Database 
(sv) Ivan Pyrjev i Svensk Filmdatabas 
(fr) Ivan Pyrjev på Allociné 
(en) Ivan Pyrjev på AllMovie 
(en) Ivan Pyrjev hos The Movie Database
Elem Klimov

Elem Germanovitsj Klimov (russisk: Эле́м Ге́рманович Кли́мов), født 9. juli 1933 i Stalingrad (nåværende Volgograd), død 26. oktober 2003 i Moskva i Russiske SSR, var en sovjetisk filmregissør.Han studerte film ved Det allrussiske statlige kinematografiske institutt.


== Filmer i utvalg ==
1964 – Hjertelig velkommen, adgang forbudt
1965 – Pokhozjdenija zubnogo vratsja
1970 – Sport, sport, sport
1980 – Larisa
1981 – Agonia - tsardømmets fall
1983 – Avskjed med Matjora
1985 – Gå og se!


== Referanser ==


== Eksterne lenker ==
(en) Elem Klimov på Internet Movie Database 
(sv) Elem Klimov i Svensk Filmdatabas 
(da) Elem Klimov på Filmdatabasen 
(da) Elem Klimov på Scope 
(fr) Elem Klimov på Allociné 
(en) Elem Klimov på AllMovie 
(en) Elem Klimov hos Turner Classic Movies 
(en) Elem Klimov hos The Movie Database
Kenya under VM i friidrett innendørs 2018

Kenya deltok under VM i friidrett innendørs 2018 fra 1. til 4. mars 2018 i Birmingham i Storbritannia.


== Medaljevinnere ==


== Deltakere ==
KvinnerWinny Chebet, 800 meter og 1500 meter
Beatrice Chepkeoch, 1500 meter
Hellen Onsando Obiri, 3000 meter
Margaret Nyairera Wambui, 800 meterMennBethwell Kiprotich Birgen, 3000 meter
Vincent Kibet, 1500 meter
Davis Kiplangat, 3000 meter
Emmanuel Kipkurui Korir, 800 meter


== Referanser ==


== Eksterne lenker ==
Offisielt nettsted
Ngozi Onwumere

Ngozi Onwumere (født 23. januar 1992 i Mesquite i Texas) er en friidrettsutøver fra USA som konkurrerer for Nigeria internasjonalt. Hun fikk gull på 4 x 100 meter stafett og sølv på 200 meter under Panafrikanske leker 2015. 
Hun deltok i toer-bob under Vinter-OL 2018, sammen med Seun Adigun, der de kom på 20.-plass. Dette var første gang Nigeria deltok i vinter-OL.


== Idrettskarriere ==
Onwumere deltok i 4 x 400 meter stafett under Stafett-VM i friidrett 2015 (IAAF World Relays). Nigeria fikk der tiende beste tid i kvalifiseringsheatet, og nådde ikke finalen. De skulle løpe B-finalen, men stilte ikke til start. Hun deltok også i Panafrikanske leker 2015, og deltok der på Nigerias stafettlag som vant 4 x 100 meter stafett. Individuelt fikk hun sølv på 200 meter, bak Marie-Josée Ta Lou fra Elfenbenskysten.Hun deltok i Bobsleigh under Vinter-OL 2018, der hun kjørte toer-bob sammen med Seun Adigun. Dette var første gang Nigeria deltok i vinter-OL. Adigun og Onwumere kom på 20.-plass i denne øvelsen. 


== Referanser ==


== Eksterne lenker ==
(en) Ngozi Onwumere – Olympedia 
(en) Ngozi Onwumere – IBSF 
(en) Ngozi Onwumere – World Athletics 
(en) Ngozi Onwumere – TheSports.org 
(en) Profil under Vinter-OL 2018 Arkivert 27. februar 2018 hos Wayback Machine.
Andrej Kontsjalovskij

Andrej Sergejevitj Michalkov-Kontsjalovskij (russisk: Андре́й Серге́евич Михалко́в-Кончало́вский), født 20. august 1937 i Moskva i daværende Sovjetunionen, er en russisk filmregissør, som har virket både i Europa og USA.Han er sønn av forfatteren Sergej Mikhalkov, og hans bror er filmskaperen Nikita Mikhalkov.


== Filmer i utvalg ==
1965 – Den første læreren
1966 – Asjas lykke
1969 – Et adelig rede
1971 – Onkel Vanja
1974 – Romans o vljubljonnykh
1979 – Sangen om Sibir
1984 – Marias elskere
1989 – Tango & Cash
1991 – Den indre kretsen
1994 – Riaba, høna mi
1985 – Runaway Train
2002 – Dårekisten
2007 – Gloss (Глянец)
2014 – Postmannens hvite netter (Белые ночи почтальона Алексея Тряпицына)
2016 – Raj (Рай)
2020 – Kamerater! (Дорогие товарищи!)


== Referanser ==


== Eksterne lenker ==
(en) Andrej Kontsjalovskij på Internet Movie Database 
(sv) Andrej Kontsjalovskij i Svensk Filmdatabas 
(da) Andrej Kontsjalovskij på Filmdatabasen 
(da) Andrej Kontsjalovskij på Filmdatabasen 
(da) Andrej Kontsjalovskij på Filmdatabasen 
(da) Andrej Kontsjalovskij på Scope 
(fr) Andrej Kontsjalovskij på Allociné 
(fr) Andrej Kontsjalovskij på Allociné 
(en) Andrej Kontsjalovskij på AllMovie 
(en) Andrej Kontsjalovskij hos Turner Classic Movies
Jerzy Skolimowski

Jerzy Skolimowski er navnet til flere personer:

Jerzy Skolimowski (roer) (1907–1985) - polsk roer
Jerzy Skolimowski (regissør) (1938–) - polsk filmregissør, manusforfatter og skuespiller
Stafett-VM i friidrett 2015

Stafett-VM i friidrett 2015 (2015 IAAF World Relays) var det andre Stafett-VM i friidrett. Mesterskapet ble arrangert 2. og 3. mai 2017 på Thomas Robinson Stadium i Nassau.


== Medaljevinnere ==


=== Menn ===


=== Kvinner ===


== Referanser ==


== Kilder ==
Resultater Arkivert 26. februar 2018 hos Wayback Machine.


== Eksterne lenker ==
Artikkelen har ingen egenskaper for offisielle lenker i Wikidata
IAAF - IAAF World Relays
Saugus (Massachusetts)

Saugus er en by i Essex County i delstaten Massachusetts, USA. Den hadde om lag 26 078 innbyggere (2000). Den har i henhold United States Census Bureau en areal på 30,4 km² hvorav 2 km² er vann.


== Referanser ==
Oppbrudd (tidsskrift)

Oppbrudd var et norsk venstreside-tidsskrift, utgitt for studenter i Oslo. Første nummer kom i 1966, og bladet kom ut jevnlig gjennom hele 1970-tallet og deler av 1980-tallet.
Oppbrudd var rundt 1970 et sentralt organ i den nye ml-bevegelsens aktivitet blant studentene ved Universitetet i Oslo. Bladet var først organ for Sosialistisk Folkepartis studentlag, senere for SUF-stud, en organisasjon som skiftet navn til SUF(m-l) i 1969. 
Da SUF(m-l) i 1973 etablerte seg som AKP(m-l)s ungdomsorganisasjon under navnet Rød Ungdom, ble Oppbrudd organ for RU ved Universitetet i Oslo. Da bevegelsen året etter stiftet eget studentforbund og etablerte seg på flere høyere læresteder, ble Oppbrudd organ for Norges Kommunistiske Studentforbund i hele Oslo.
Fra 1969 gikk Oppbrudd over til avisformat etter de første åra å ha variert mellom dette og et mindre tidsskriftformat. I bevegelsens mest aktive periode på 1970-tallet kom avisen med 8 - 10 utgaver i året, senere mindre hyppig. I tillegg til de ordinære, trykte utgavene ble det distribuert en rekke ekstranummer i stensilert form.


== Redaktører ==
Bladet kom med mange utgivelser uten at redaktør eller ansvarlig utgiver var oppgitt, ergo er lista ikke komplett. 

Lars Edgar Berg (1968)
Roald Aune (1968)
Stein Rafoss (1969)
Lars Ivar Hansen (1969)
Torbjørn Melbye (1971 - 1972)
Brita Hunskaar (1973)
Per Gunnar Gabrielsen (1973)
Ole P. Jupskås (1974)
Jørgen Gunnerud (1974 - 1977)
Jørn Magdahl (1978 - 1979)
Kjersti Botnedal (1982 - 1983)
Petter Opperud (1983)


== Kilder ==
Oppbrudd, årgangene 1968 - 1983


== Referanser ==
Flæin

Flæin (også skrevet Flædn, av flæ(a) – «vid flate» eller «vidde», siden 1986 også kalt Stølsvidda) er ei fjellvidde i Nord-Aurdal kommune i Innlandet.  Området er en høyfjellsslette på rundt 1 000 meter over havet med mye myr og flere mindre innsjøer. Mot vest kalles vidda Hestedekkan og strekker seg inn mot Storfjorden i Vestre Slidre kommune. Tisleias dalføre avgrenser området i sør, mens det i nord og øst går over i de skogkledte liene ned mot Valdres.
Dette er Norges største stølsområde og har et meget verneverdig kulturlandskap. Området har et rikt fugleliv, med blant annet traner og rovfugl. Dyrelivet er rikt på firfisle og hoggorm, som går høyere her enn ellers. I myrene finnes rester etter stubbmark, som viser at vidda var en gang skogkledd, da klimaet var varmere enn i dag. Det er også spor etter jernutvinning, som slagghauger, miler og rester av ovner. I middelalderen var valdresjernet en etterspurt handelsvare.Det går en rekke grusveier på kryss og tvers over området, og det er populært blant sykkelturister.


== Referanser ==
Vincetoxicum nigrum

Vincetoxicum nigrum er en flerårig urt i gravmyrtfamilien. 
Stenglene er 40–200 cm lange, og vekstformen kan være opprett, klatrende, slyngende eller krypende. Bladene er motsatte, 5–12 cm lange, 2–6,5 cm brede, helrandede, tilspissede, eggformede til ovale og litt hårete langs bladranden og på nervene under. Bladstilken er 10–15 mm lang. Blomstene er 5–8 mm i diameter, mørk purpur til svarte og sitter 4–10 sammen i klaser i bladhjørnene. Den befruktede blomsten utvikler seg til én eller to 4–8 cm lange belgkapsler med mange hårete frø.
Vincetoxicum nigrum vokser i kratt og på steinete steder og elvebredder. Den er utbredt i Portugal, Spania, Sør-Frankrike, Italia og Balearene. Arten er naturalisert i sørøstlige Canada og nordøstlige USA. Den er ikke blitt så vanlig der som slektningen russesvalerot (Vincetoxicum rossicum), men betraktes likevel som en skadelig invaderende art.


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 178. ISBN 0-7136-7015-0. 
A. DiTommaso, F.M. Lawlor og S.J. Darbyshire (2005). «The biology of invasive alien plants in Canada. 2. Cynanchum rossicum (Kleopow) Borhidi [= Vincetoxicum rossicum (Kleopow) Barbar.] and Cynanchum louiseae (L.) Kartesz & Gandhi [= Vincetoxicum nigrum (L.) Moench]». Canadian Journal of Plant Science. 85 (1): 243–263. ISSN 1918-1833. doi:10.4141/P03-056. 
K. Marhold (2011). «Vincetoxicum nigrum». Asclepiadaceae. – In: Euro+Med Plantbase - the information resource for Euro-Mediterranean plant diversity. Besøkt 26. februar 2018. 
K. Ramanujan (23. april 2014). «Invasive vines swallow up New York's natural areas». Cornell Chronicle. Besøkt 26. februar 2018. 


== Eksterne lenker ==

(en) Vincetoxicum nigrum i Encyclopedia of Life 
(en) Vincetoxicum nigrum i Global Biodiversity Information Facility 
(sv) Vincetoxicum nigrum hos Dyntaxa 
(en) Vincetoxicum nigrum hos ITIS 
(en) Vincetoxicum nigrum hos NCBI 
(en) Vincetoxicum nigrum hos The International Plant Names Index 
(en) Vincetoxicum nigrum hos Tropicos 
(en) Kategori:Vincetoxicum nigrum – bilder, video eller lyd på Wikimedia Commons 
(en) Vincetoxicum nigrum – galleri av bilder, video eller lyd på Wikimedia Commons 
Vincetoxicum nigrum – detaljert informasjon på Wikispecies
Mineola

For frukten, se Minneola.Mineola er den administrative hovedstaden for Nassau County i New York. Mineola var også en av de amerikanske byer som ble valgt av Signal Corps Aviation for plassering av flyskoler under første verdenskrig.
Simidele Adeagbo

Simidele Adeagbo (født 29. juli 1981 i Toronto i Canada) er en nigeriansk skeletonkjører og tidligere friidrettsutøver. Hun representerte landet sitt i Vinter-OL 2018 i Pyeongchang, der hun kom på 20.-plass i skeleton for kvinner.  


== Bakgrunn ==
Adeagbo er født i Toronto i Canada, av nigerianske foreldre. Der bodde de bare i noen få måneder før de flyttet tilbake til Nigeria, og fornavnet hennes betyr også «følg meg hjem». Hun flyttet til Louisville i USA i sjuende klasse, og gikk der middle school og high school, og gikk også ved University of Kentucky, der hun ble NCAA All-American fire ganger i tresteg.Hun avsluttet sin friidrettskarriere i 2008, og flyttet til Sør-Afrika i 2013. Hun begynte med skeleton i 2017. Hun har to søstre som også har vært friidrettsutøvere.


== Idrettskarriere ==


=== Friidrett ===
Adeagbo drev med friidrett på University of Kentucky. Hun ble NCAA All American fire ganger i tresteg, og innehadde skolerekorden i tresteg.Hun kom på 12.-plass i tresteg under USA-mesterskapet i friidrett 2004, 13.-plass i 2005, femteplass i 2006 og niendeplass i 2007. 
Under USA-mesterskapet i friidrett 2008, som var uttak til Sommer-OL 2008 hoppet hun nest lengst av alle i kvalifiseringen, med 13,99 meter. Dette var ny personlig rekord. I finalen hoppet hun 13,67 meter, og kom på sjuendeplass, og ble dermed ikke med til OL.


=== Skeleton ===
I 2016 hørte hun at Nigeria jobbet med å etablere et lag i bobsleigh. Hun så at laget hadde tre medlemmer, og trodde bobsleigh var for fire personer, så hun trodde de manglet én person. Hun kontaktet laget, og fant da ut at bobsleigh for kvinner er to personer, slik at laget hadde både utøvere og en reserve. Hun fant ut at Nigerian Bobsled and Skeleton Federation hadde prøverenn i Texas, og dro dit for å prøve ut skeleton. Kravet for å delta i OL var å gjennomføre minimum fem løp på tre ulike baner, samt å være på topp 45 på verdensrankingen. Hun kjørte sitt første løp i september 2017, og i januar 2018 greide hun tre pallplasseringer i North American Cup i skeleton, og greide å kvalifisere seg til OL.Hun deltok i skeleton under Vinter-OL 2018, der hun kom på 20.-plass av 20 utøvere. Dette var første gang Nigeria deltok i Vinter-OL, og Adeagbo var én av tre utøvere i den nigerianske troppen.  


== Referanser ==


== Eksterne lenker ==
(en) Simidele Adeagbo – Olympedia 
(en) Simidele Adeagbo – IBSF 
(en) Simidele Adeagbo – World Athletics 
(en) Simidele Adeagbo – TheSports.org 
(en) Profil under Vinter-OL 2018 Arkivert 28. februar 2018 hos Wayback Machine.
Torgilsholtunnelen

Torgilsholtunnelen er en veitunnel på europavei 134 i Ullensvang kommune i Vestland. Tunnelen har ett løp og er 189 meter. Den åpnet i 1978.


== Se også ==
Veitunneler i Norge
Liste over veitunneler i Norge


== Kilder ==
Vegvesenets vegkart


== Eksterne lenker ==
Torgilsholtunnelen på Google Street View
Lakish

Lakish, eller Tel Lakish, (hebraisk: תל לכיש‬; i den norske bibeloversettelsen: Lakisj) er et arkeologisk sted i Sjefela-regionen mellom Hebron-fjellet og Middelhavskysten i Israel. Stedet er nå en israelsk nasjonalpark.
Den befestede byen Lakish var bebodd nesten kontinuerlig fra tidlig bronsealder (ca. 3 500 – 3 000 f.Kr.) til hellenistisk tid. Lakish er først nevnt i Amarnabrevene som Lakisha-Lakiša. Ifølge Bibelen inntok israelittene Lakish som en del av erobringen av Det lovede land (Jos 10:31-33). Området ble senere tildelt Judas stamme (Jos 15:39) og ble en del av Det forente kongedømme Israel.
Lakish regnes som et av de mest interessante utgravningsstedene, både fra kanaaeisk og israelittisk tid.


== Referanser ==


== Eksterne lenker ==
(en) Tel Lachish – kategori av bilder, video eller lyd på Commons
Kevin Kvåle

Kevin Kvåle er en trommeslager og låtskriver fra Kristiansand. Han er kjent for å spille trommer og skrive låtene i ekstrem-metallbandet Horizon Ablaze og for å spille trommer i Gaahl's Wyrd. Kvåle skriver låtene i samarbeid med Stian Ruethemann, som er co-founder av Horizon Ablaze.
Band Kevin Kvåle er assosiert med:

Gaahl's Wyrd
Horizon Ablaze
Svartelder
HARM
From The Vastland


== Referanser ==


== Eksterne lenker ==
(en) Kevin Kvåle på Discogs 
(en) Kevin Kvåle på Encyclopaedia Metallum